ભીમ સેનાની માફક દલિત પેંથરે પણ સ્વરક્ષા દળ તરીકે અત્યાચારોનો સામનો કર્યો. ૧૯૮૦ના દાયકાના છેલ્લા વર્ષોમાં દલિત પેંથર વિખરાઈ ગયું પણ સક્રિય રહ્યું. રામદાસ આઠવલે અને જોગેન્દ્ર કાવડે જેવા કેટલાક પેન્થરો સક્રિય રાજકારણમાં જોડાયા જ્યારે નામદેવ ઢસાળ જેવા બીજા સાહિત્યિક ચળવળની સાથે જોડાયેલા રહ્યા. દલિત પેન્થરે મરાઠવાડા યુનિવર્સીટીને આંબેડકરના માનમાં નામ બદલવાના આંદોલનમાં તથા મહારષ્ટ્ર સરકારને આંબેડકરનું રીડલ્સ ઈન હિન્દુઈસમ પ્રકાશિત કરાવામાં મહત્વનો ભાગ ભજવ્યો. પેંથર ગુજરાતમાં ફેલાયું અને તેણે ગુજરાતી દલિત સાહિત્ય ચળવળ પર પ્રભાવ પાડ્યો અને યુવાનોને અને યુવતીઓને રાજ્યમાં થયેલ અનામત આંદોલન માટે સંગઠિત કર્યાં.